গাছের ডাল দিয়ে মেরে ভাগ্নিকে চিরঘুমে পাঠালো মামা

কলকাতা: ভাগ্নি মোবাইলে কথা বলাই অপরাধ। গাছের ডাল দিয়ে মেরে ভাগ্নিকে চিরঘুমে পাঠালো মামা। এই ঘটনার জেরে চাঞ্চল্য ছড়ায় কালিয়াগঞ্জ ব্লকের ধনকইল অঞ্চলের বেলতলি এলাকায়। নাবালিকা মৃত ভাগ্নি কালিয়াগঞ্জb (Kaliagunge) লক্ষ্মীপুর মহিমচন্দ্র উচ্চ বিদ্যালয়ের দশম শ্রেনীর ছাত্রী।

পরিবার সূত্রে জানা গেছে, নাবালিকা ভাগ্নির বাড়ি কালিয়াগঞ্জের রসিদপুর এলাকায়। সে মামার বাড়িতে গিয়েছিল। গত রবিবার ফোনে কথা বলার সময় মামা নিরঞ্জন বর্মণের সঙ্গে বচসা হয় তাঁর। সেই সময় মামা ভাগ্নিকে গাছের ডাল দিয়ে মারধর করলে গুরুতর আহত হয় ভাগ্নি। তড়িঘড়ি কালিয়াগঞ্জ স্টেট জেনারেল হাসপাতালে ভর্তি করানো হয় তাঁকে।

আরও পড়ুন : যাদবপুর বিশ্ববিদ্যালয়ে পেনশন–বেতন আসেনি

অবস্থা আশঙ্কাজনক হওয়ায় ভাগ্নিকে রায়গঞ্জ মেডিক্যাল কলেজ ও হাসপাতালে স্থানান্তর করা হয়। সোমবার রাতে মারা যায় নাবালিকা ভাগ্নি। হাসপাতাল চত্ত্বরেই পুলিশের হাতে আটক অভিযুক্ত মামা নিরঞ্জন বর্মণ।পুলিশের তরফে এখনও এই বিষয়ে কিছু জানানো হয়নি।